b'\n_START_ARTICLE_\nRailport\n_START_PARAGRAPH_\nRailport Arad este primul terminal pentru containere din Rom\xc3\xa2nia, care a fost inaugurat \xc3\xaen septembrie 2009 \xc8\x99i a fost realizat \xc3\xaen urma unei investi\xc8\x9bii de aproximativ 11 milioane euro._NEWLINE_Este situat la Curtici, jude\xc8\x9bul Arad, \xc3\xaen apropierea frontierei cu Ungaria._NEWLINE_A fost realizat prin asocierea a trei companii - Trade Trans Log SRL din Rom\xc3\xa2nia, MAV Kombiterminal din Ungaria \xc8\x99i Portul Koper din Slovenia._NEWLINE_Suprafa\xc8\x9ba total\xc4\x83 pe care este realizat proiectul este de 10,3 hectare, \xc3\xaen prima etap\xc4\x83 suprafa\xc8\x9ba construit\xc4\x83 fiind de 5 hectare._NEWLINE_Railport dispune de dou\xc4\x83 terminale, unul pentru containere \xc8\x99i unul pentru m\xc4\x83rfuri interna\xc8\x9bionale._NEWLINE_M\xc4\x83rfurile aduse \xc3\xaen trenuri complete vor fi depozitate sau transbordate \xc3\xaen camioane._NEWLINE_Importan\xc8\x9ba centrului logistic de la Curtici const\xc4\x83 \xc3\xaen reducerea semnificativ\xc4\x83 a duratei de transport pe parcursul rom\xc3\xa2nesc, care are ca efect pre\xc8\x9buri competitive pe pia\xc8\x9ba de transport feroviar.'